CELEX: 32005D0799
Language: sk
Date: 2005-11-16 00:00:00
Title: 2005/799/ES: Rozhodnutie Komisie zo 16. novembra 2005, ktorým sa zrušuje rozhodnutie Komisie 2004/614/ES, ktoré sa týka ochranných opatrení v súvislosti s vysoko patogénnym morom hydiny v Juhoafrickej republike [oznámené pod číslom K(2005) 4396]   (Text s významom pre EHP)

18.11.2005   
            
            
               SK
            
            
               Úradný vestník Európskej únie
            
            
               L 301/20
            
         ROZHODNUTIE KOMISIE
   zo 16. novembra 2005,
   ktorým sa zrušuje rozhodnutie Komisie 2004/614/ES, ktoré sa týka ochranných opatrení v súvislosti s vysoko patogénnym morom hydiny v Juhoafrickej republike
   [oznámené pod číslom K(2005) 4396]
   (Text s významom pre EHP)
   (2005/799/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktorá mení a dopĺňa smernice 89/662/EHS, 90/425/EHS a 90/675/EHS (1), a najmä na jej článok 18 ods. 6 a ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 1 a 6,
   keďže:
   
               (1)
            
            
               Rozhodnutie Komisie 2004/614/ES z 24. augusta 2004, ktoré sa týka ochranných opatrení v súvislosti s vysoko patogénnym morom hydiny v Juhoafrickej republike (3), sa prijalo ako reakcia na vypuknutie moru hydiny u vtákov nadradu bežce v Južnej Afrike.
            
         
               (2)
            
            
               Juhoafrická republika teraz vyhlásila, že sa na jej území mor hydiny nevyskytuje, a poslala Komisii záverečnú správu o situácii, pokiaľ ide o zdravie zvierat, so žiadosťou, aby sa rozhodnutie 2004/614/ES zodpovedajúcim spôsobom zmenilo a doplnilo.
            
         
               (3)
            
            
               Informácie obsiahnuté v záverečnej správe jasne ukazujú, že ohnisko v Juhoafrickej republike bolo potlačené a že sa táto choroba už v tejto krajine nevyskytuje. Ochranné opatrenia, pokiaľ ide o Juhoafrickú republiku, už preto nie sú potrebné.
            
         
               (4)
            
            
               Rozhodnutie 2004/614/ES by sa preto malo zrušiť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2004/614/ES sa zrušuje.
   Článok 2
   Členské štáty zmenia a doplnia opatrenia, ktoré uplatňujú na dovozy s cieľom zosúladiť ich s týmto rozhodnutím a prijaté opatrenia okamžite náležite zverejnia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 16. novembra 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená Aktom o pristúpení z roku 2003.
   
      (3)  Ú. v. EÚ L 275, 25.8.2004, s. 20. Rozhodnutie naposledy zmenené a doplnené rozhodnutím 2005/469/ES (Ú. v. EÚ L 165, 25.6.2005, s. 31).